Żydówka ze cytrynami (śl. "Żydōwka ze citrōnōma") – yjlowy ôbroz polskigo malyrza Aleksandra Gierymskigo ze 1881 roku. Ôbroz powstoł we czasie bycio Gierymskigo we Warszawie, we rokach 1879–1888. Artysta zwiōnzoł sie ze skupinōm modych literatōw a krytykōw, kerzi gromadzili sie nauobkoło pozytywistycznygo cajtōngu "Wędrowiec" ("Wandrus") a podjōn wespōłproca ze Stanisławym Witkiewiczym a Antonim Sygietyńskim. Efektym tygo bōł cykl realistycznych rodzajowych scynōw, prezyntujōncych żywobycie żydowskich miyszkańcōw Powiślo a inkszych biyndych zidlōngōw Warszawy.